อินเดียผวา! “โควิด” ไม่ทันหาย “หวัดนก” เข้าแทรก พบระบาดหลายรัฐ ยกระดับเฝ้าระวังพท.เสี่ยง
อินเดียอ่วม! “โควิด” ไม่ทันหาย “ไข้หวัดนก” เข้าแทรก พบระบาดหลายรัฐ ยกระดับเฝ้าระวังพื้นที่เสี่ยง
อินเดียอ่วม! “โควิด” ไม่ทันหาย “ไข้หวัดนก” เข้าแทรก พบระบาดหลายรัฐ ยกระดับเฝ้าระวังพื้นที่เสี่ยง
8 ม.ค. 2564

กรมปศุสัตว์ของอินเดียออกแถลงการณ์เกี่ยวกับการแพร่ระบาดของไข้หวัดนก โดยระบุว่าพบเป็ด ไก่ อีกา และนกอพยพล้มตายอย่างผิดปกติในหลายรัฐ รวมถึงรัฐราชสถาน รัฐเกรละ และรัฐหิมาจัลประเทศ
รัฐบาลอินเดียได้สั่งการให้เจ้าหน้าที่ในท้องถิ่นยกระดับการเฝ้าระวังบริเวณแหล่งน้ำ ตลาดค้าสัตว์ปีกมีชีวิต สวนสัตว์ และฟาร์ม โดยมีบางจังหวัดในรัฐเกรละได้ดำเนินการกำจัดสัตว์ปีกเพื่อยับยั้งการแพร่ระบาดของโรค
ทั้งนี้ มีความกังวลว่าการแพร่ระบาดของไข้หวัดนกจะส่งผลกระทบต่อธุรกิจสัตว์ปีกทั่วประเทศในช่วง 2-3 ไตรมาสข้างหน้า โดยการบริโภคผลิตภัณฑ์สัตว์ปีกและไข่อาจลดลง ขณะที่ความต้องการอาหารสัตว์ก็มีแนวโน้มได้รับผลกระทบเช่นกัน
ขณะที่สถานการณ์การแพร่ระบาดของไวรัสโคโรนา 2019 (โควิด-19) ในอินเดีย ยังคงน่าเป็นห่วง โดยรายงานล่าสุดจากเว็บไซต์ Worldometers ซึ่งรายงานสถานการณ์ผู้ติดเชื้อโควิด-19 ทั่วโลกแบบเรียลไทม์ ระบุว่า อินเดียมีจำนวนผู้ติดเชื้อสะสม ณ วันนี้ (8 ม.ค.64) อยู่ที่ 10,414,044 ราย โดยพบผู้ป่วยรายใหม่ 20,460 ราย เสียชีวิตแล้ว 150,606 ราย